**VANJÄRVI-SEURA RY**

VUOSIKOKOUS

**aika:** sunnuntai 3.4.2016 klo 15.00

**paikka:** Vanjärven seurojentalon sali

Osanottajalista liitteenä

PÖYTÄKIRJA

1. **Kokouksen avaaminen**

Vanjärvi-seura ry:n hallituksen puheenjohtaja Mari Vainio avasi kokouksen kello 15.18 ja toivotti paikallaolijat tervetulleiksi. Mari kertoi pöydistä löytyvistä, vuosikokouksessa käsiteltävistä papereista, kiitti kyläläisiä talkootyöstä ja pyysi vastaisuudessakin jäseniltä palautetta hallituksen toiminnasta ja ideoita sen toimintaan.

1. **Laillisuuden ja päätösvaltaisuuden toteaminen**

Todettiin, että kokouskutsu sääntömuutoskäsittelyilmoituksineen on julkaistu Luoteis-Uusimaassa ensimmäisen kerran 22.3.2016 ja Vihdin uutisissa 23.3.2016 (LIITE). Edellä mainituissa lehdissä olleiden, useampien ilmoitusten lisäksi kokouksesta on ilmoitettu seurojentalon ulkoilmoitustaululla, FB:n Vanjärven kylä-sivuilla sekä liitteineen sähköpostitse.

Todettiin vuosikokous laillisesti koolle kutsutuksi ja päätösvaltaiseksi.

1. **Kokouksen puheenjohtajan, sihteerin, ääntenlaskijoiden ja**

 **pöytäkirjantarkastajien valinta**

Kokouksen puheenjohtajaksi valittiin Jorma Kirveskallio ja sihteeriksi yhdistyksen sihteeri Suvi Nuotio.

Ääntenlaskijoiksi valittiin Markku Evelä ja Esa Tammio, ja pöytäkirjantarkastajiksi Paula Steele ja Kati Tammio.

1. **Esityslistan hyväksyminen**

Esityslista hyväksyttiin kokouksen työjärjestykseksi

1. **Vuosikertomus 2015**

Mari Vainio esitteli vuosikertomuksen.

Vuosikertomus 2015 vahvistettiin yksimielisesti.

1. **Tilinpäätös 2015 ja toiminnantarkastajan lausunto**

Kati Tammio esitteli tilinpäätöksen ja Suvi Nuotio luki toiminnantarkastajan lausunnon.

Tilinpäätös 2015 vahvistettiin yksimielisesti.

1. **Vastuuvapauden myöntäminen hallitukselle ja muille**

 **vastuuvelvollisille**

Vastuuvapaus myönnettiin yksimielisesti.

1. **Yhdistyksen sääntöjen muuttaminen**

Todettiin sääntömuutoksen tarpeellisuus ja käsiteltiin sääntöihin tehtävät muutokset.

Sääntömuutos hyväksyttiin yksimielisesti.

1. **Jäsenmaksun suuruus 2016**

Hallitus esitti jäsenmaksuksi 0 euroa vuodelle 2016.

Esitys hyväksyttiin yksimielisesti.

1. **Hallituksen jäsenet 2016**

Puheenjohtajalla alkaa toinen toimintakausi.

Todettiin, että hallituksessa jatkavia jäseniä ovat Kari-Pekka Räsänen, Heikki Poukka, Markku Evelä, Antti Peisa, Esa Tammio, Suvi Nuotio sekä Seppo Shemeikka.

Seppo Shemeikka esitti kokouksessa eronpyyntönsä hallituksen jäsenen tehtävästä ja eronpyyntö hyväksyttiin yksimielisesti.

Vuosikokous hyväksyi yksimielisesti vuoden aikana tapahtuneet muutokset yhdistyksen toimielimissä:

\*Tuula Kölhi on lopettanut 2015 lopussa yhdistyksen taloudenhoitajana ja seurojentalon vuokrausvastaavana.

\*Paula Steele on tullut elokuussa Kati Tammion paikalle vanhempainyhdistyksen edustajaksi, kun Kati alkoi valmistautua taloudenhoitajan tehtävään.

\*Heidi Jaarinen on lopettanut omasta pyynnöstä maaseutunaisten edustajana, ja hänen tilallaan on aloittanut loppuvuodesta Marjo Simpanen.

Ainoa erovuorossa oleva hallituksen jäsen on KaVi ry:n edustaja Janne Nuotio, jolla tuli täyteen 6 vuotta hallituksen jäsenenä. Hallitus esitti, että Janne jatkaisi hallituksen jäsenenä, ja kokous hyväksyi tämän yksimielisesti.

Hallitus esitti, että Kati Tammio valittaisiin taloudenhoitajana myös hallituksen jäseneksi, ja tämä hyväksyttiin yksimielisesti.

Uusiksi hallituksen jäseniksi vuosikokous valitsi Ville-Veikko Lehtimäen sekä Pirkko Kaskisen.

Hallituksessa on siis vuonna 2016 sääntöjen sallima suurin jäsenmäärä eli puheenjohtajan lisäksi 12 jäsentä.

1. **Toimintasuunnitelma 2016**

Mari Vainio esiteli toimintasuunnitelman. Toimintasuunnitelmaan lisättiin Kulttuurijaoston suunnitelman kohdalle mahdollinen tanssiharrastuksen käynnistäminen.

Tässä lisäyksellä toimintasuunnitelma 2016 hyväksyttiin yksimielisesti.

1. **Talousarvio 2016**

Kati Tammio esitteli talousarvion.

Tutustuttavina papereina kokouksessa oli neljä erillistä talousarviota: varsinaisen toiminnan, kesäjuhlien sekä koko yhdistyksen talousarvio sekä varastorakennuksen investointibudjetti.

Talousarvio 2016 hyväksyttiin yksimielisesti.

1. **Toiminnantarkastajan ja varatoiminnantarkastajan valinta**

**vuodelle 2016**

Toiminnantarkastajaksi 2016 valittiin Raimo Vainio-Kaila. Raimolle luvattiin perehdytys Vanjärvi-seuran ry:n käyttämään sähköiseen taloushallintoon. Varatoiminnantarkastajaksi valittiin Marja Saara Vainio-Kaila.

1. **Kyläsuunnitelman toteuttaminen**

Esa Tammio kertoi Kyläsuunnitelman ja sen eri osa-alueiden vaiheista. Esa totesi, että suunnitelmaa on saatu osittain ansiokkaasti toteutettua. Suunnitelmaa on tarkoitus päivittää tulevaisuudessa.

Heikki Poukka kertoi kokoukselle myös uimarannan hoidon tilanteesta.

1. **Muut esille tulevat asiat**

Käytiin keskustelua osayleiskaavan eteenpäin viemisestä. Todettiin, että koska kaavoitus kuuluu Vihdin kunnan päätösvaltaan, yksittäisen yhdistyksen keinot vaikuttaa tähän ovat kovallakin työllä ja sitoutumisella erittäin rajalliset.

1. **Muistamiset**

Vanjärvi-seura ry muisti pienellä lahjalla ja kiitoksilla pitkäaikaista sihteeriään Sirkka Purhosta ja pitkäaikaista puheenjohtajaansa Seppo Shemeikkaa sekä pitkäaikaista taloudenhoitajaansa Tuula Kölhiä. Tuula ja Pentti Kölhiä muistettiin myös pitkäaikaisesta ja sitoutuneesta työstä Vanjärven seurojentalon ylläpidossa ja vuokraustoiminnassa. Nämä muistamiset luovutti Mari Vainio.

Hallitus toteutti myös sille toimitetun aloitteen myöntää Pekka Koposelle ”Vuoden Venepoliisi”-mitali. Tämän mitalin luovutti Juha Kairikko.

1. **Kokouksen päättäminen**

Puheenjohtaja päätti kokouksen kello 16.25.

Vanjärvellä \_\_\_\_ . \_\_\_\_ . 2016

Pöytäkirjan vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Pöytäkirjantarkastaja Pöytäkirjantarkastaja

Paula Steele Kati Tammio

LIITTEET:

Osanottajalista

Paikallislehtien kokouskutsut

Kokouksen esityslista

Vuosikertomus 2015

Tasekirja 2015

Toiminnantarkastajan lausunto

Yhdistyksen säännöt alkaen 3.4.2016

Hallituksen jäsenet 2016

Toimintasuunnitelma 2016

Talousarvio 2016: Varsinainen toiminta

Talousarvio 2016: Kesäjuhlat

Talousarvio 2016: Koko yhdistys

Talousarvio 2016: Varastorakennuksen investointibudjetti